- આણંદ એસ.ટી. વિભાગે લાંબા રૂટમાં વધારાના એસટી બસો દોડાવી ટૂંકા રૂટ સદંતર બંધ કરી દેતાં ગ્રામ્ય મુસાફરોની પરેશાન વધી જવા પામી છે. દિવાળી પર્વ માત્ર શહેરી વિસ્તારમાં ઉજવાતું હોય તેમ આણંદ એસટી ડેપો અંતર્ગત આવેલ બોરસદ સહિતના પેટલાદ, ખંભાત ડેપોમાંથી સુરત, અમદાવાદ, પંચમહાલ, દાહોદ વિસ્તારમાં એકસ્ટ્રા બસો ફાળવવામાં આવી છે. જ્યારે ગ્રામ્ય વિસ્તારમાં જાણે દિવાળી ન હોય તેમ મોટાભાગના ગામોના એસટી રૂટો રદ કરી દેવામાં આવ્યા છે. એસટી તંત્રએ ગ્રામ્ય વિસ્તારની જનતાને ખાનગી વાહનો ભરોસે છોડી દેતા ગ્રામ્ય પ્રજામાં ભારે રોષ જોવા મળી રહ્યો છે.ગ્રામ્ય વિસ્તારના ૩૦ ટકા રૂટો કેન્સલ કરવામાં આવ્યા છે.